Bolest ruky
Mama užíva vasocardin a fraxiparin...môže si dať nejakú tabletku od bolesti....lenmá ísťna chemoterapie..čito nebude vadit
Dobrý deň.
Ďakujeme za Vašu otázku. Pri liečbe liekmi Vasocardin a Fraxiparin je bezpečné užívanie liekov od bolesti s obsahom účinnej látky paracetamol napríklad
Dr.Max Paracetamol
a
Parapyrex Combi
, ktorý obsahuje okrem paracetamolu aj kofeín. Kofeín posilňuje analgetický účinok paracetamolu. Pri iných liekoch od bolesti - nesteroidné antiflogistiká (Ibuprofén, Aspirin,Voltaren,..) dochádza k interakciám s užívanými liekmi. Preto ich neodporúčam užívať. Vhodnou metódou pri úľave od bolesti ruky môže byť aj lokálna aplikácia topických liekov. Bezpečné je napríklad použitie
Dolgit krému,
Voltaren gélu
alebo
Dr.Max Diclofenac
, ktoré obsahujú nesteroidné antiflogistká, ale v podobe topického nanášania a správnej aplikácie nepredstavujú riziko. Avšak pri dlhodobej bolesti je potrebné, aby sa pacientka o dlhodobom používaní topických liekov od bolesti, poradila so svojim ošetrujúcom lekárom.
Keďže neuvádzate akou chemoterapiou je pacientka liečená, neviem overiť jej prípadne ovplyvnenie účinku a bezpečnosť používania liekov a topických prípravkov od bolesti.
Prajem pekný zvyšok dňa
S pozdravom,
PharmDr. Lucia Kubáňová